認知負荷

認知負荷喺認知心理學上嘅一個概念，定義上係指一件認知作業所霸走嘅工作記憶資源有幾多：當一個認知系統嘗試處理資訊解難嗰時，佢要接收各種嘅外界資訊，同時又要由長期記憶嗰度提取需要用嘅資訊，負責暫時儲住呢啲用緊嘅資訊，等個系統可以對呢啲資訊作出運算嘅子系統就係所謂嘅工作記憶；一件作業會霸走若干量嘅工作記憶資源，而一般嚟講，一個個體花愈多認知資源喺一件作業上，佢喺嗰個作業上嘅表現就會愈好－答啱嘅機會率上升、反應時間變快同更加快搞掂等等。

認知負荷受好多因素影響，例如專家知識就會減低一件工作嘅認知負荷－簡單講即係，一個人做一件作業做得愈熟手，佢做件作業嗰陣要受嘅認知負荷就會愈少，愈可以喺做嗰樣嘢嗰陣空啲認知資源出嚟做第樣嘢。

量度方法 

喺心理學實驗當中，認知負荷可以用三大方法量度：
問卷，研究者可以喺實驗後或者途中要求受試者答 9 分做滿分，自己受嘅認知負荷有幾勁。
生理量度，一般認為腦活動同眼活動等都能夠反映認知負荷。
次要作業表現，俾受試者同時做另一件比較無關痛癢嘅作業，如果受試者真係集中精神做件主要作業，佢喺呢件次要作業嘅表現應該會差。

分類 
當一個人喺度做一件作業，喺每一個時間點，佢嘅總認知負荷係三個數嘅總和：

；

代表本質負荷，即係件作業本身嘅複雜性所造成嘅負荷。
 代表外來負荷，即係指因為要理解件作業所造成嘅負荷；呢個數值喺教育學上好取決於個老師教得好唔好－一個好嘅老師理應要能夠為學習者提供清楚易明嘅指示，令  嘅數值有咁細得咁細。
 係指相關負荷，指個認知系統一路做件作業一路處理同重組基模造成嘅負荷。

工作記憶
認知複雜度
教育心理學

文獻 
Barrett, H. C.; Frederick, D.; Haselton, M.; Kurzban, R. (2006). "Can manipulations of cognitive load be used to test evolutionary hypotheses?" (PDF). Journal of Personality and Social Psychology. 91 (3): 513–518. CiteSeerX 10.1.1.583.7931. doi:10.1037/0022-3514.91.3.513. PMID 16938033. Archived from the original on 2011-06-08.
Cooper, G. (1990). "Cognitive load theory as an aid for instructional design". Australasian Journal of Educational Technology. 6 (2): 108–113. doi:10.14742/ajet.2322. Archived from the original on 2002-10-28.]
Plass, J.L.; Moreno, R.; Brünken, R., eds. (2010). Cognitive Load Theory. New York: Cambridge University Press. ISBN 9780521677585.
Sweller, J. (1994). "Cognitive Load Theory, learning difficulty, and instructional design". Learning and Instruction. 4 (4): 295–312. doi:10.1016/0959-4752(94)90003-5.
Sweller, J. (1999). Instructional design in technical areas. Camberwell, Australia: Australian Council for Educational Research. ISBN 978-0-86431-312-6.

攷

拎 
International Cognitive Load Theory Association (ICLTA).

認知